Niu (upė)
Niu (angl. New River, isp. Río Nuevo – „naujoji upė“) – upė šiauriniame Belize, Orendž Volko ir Korosalio rajonuose. Tai ilgiausia upė, tekanti vien Belizo teritorija. Prasideda aukštumose šalies centrinėje dalyje, teka į šiaurę, šiaurės rytus. Įteka į Karibų jūros Četumalio įlanką ties senovės majų miestu Serosu, į pietus nuo Korosal Tauno. Upės slėnyje yra Niu lagūna – didžiausias gėlavandenis telkinys šalyje. Intakų turi nedaug, lėtai meandruoja, žemupyje veikiama jūros potvynių ir atoslūgių. Minimalus debitas – 1,4 m³/s. Potvynių metu vandens lygis pakyla 4 m. Prie Niu įsikūręs majų miestas Lamanajus ir dabartinis miestas Orendž Volk Taunas.